མར་བ་སྟག་ལ་ནས་བརྒྱུད་ཁ་གཉིས་ཆད།གཅིག་ནི་མར་བ་སྟག་ལས་རང་གི་སློབ་མ་བྱ་འོང་རིན་ཆེན་ལ་བསྟན་ཏེ་དཔེ་བཅད།དེས་རྨེའུ་ལྷ་རི་གཉེན་པོ་ལ་བརྒྱུད་དེ་དར།རྨེའུ་ལྷ་རི་གཉེན་པོ་ནི་སྤྱི་ལོ་༡༠༢༤ལ་སྐུ་འཁྲུངས་པས་མར་བའང་དུས་རབས་བཅུ་པའི་དཀྱིལ་ཙམ་ལ་སྐུ་འཁྲུངས་བར་ཤེས་ཐུབ།ཡང་ཤོད་ཚུལ་གཅིག་ལ་རྨེའུ་ལྷ་རི་གཉེན་པོའི་སྲས་གསས་མཁར་བླ་མ་ཡིན།དེའི་སྲས་ཤཱག་ཀྱ་བརྟན་ཡིན།དེའི་སྲས་དགོངས་མཛོད་རི་ཁྲོད་ཡིན།དགོངས་མཛོད་རི་ཁྲོད་ནི་སྤྱི་ལོ་༡༠༣༨པ་ལ་སྐུ་འཁྲུངས་བར་བཤད་པས་རྨེའུ་ལྷ་རི་དེ་ལས་ཀྱང་སྔ་དགོས་པས་མཁས་པ་རྣམས་ཀྱིས་དཔྱད་པར་ཞུ།བརྒྱུད་ཁ་གཉིས་པ་མར་བ་སྟག་ལ་ལ་གཡུང་བཙུན་ཇོ་གདུང་གིས་ཞུས།དེར་བྲུ་བདག་ཉིད་ཆེན་པོས་ཞུས།བྲུ་བདག་ཉིད་ལ་དགོངས་མཛོད་རི་ཁྲོད་སོགས་ཀྱིས་ཞུས་ཏེ་དར།བྲུ་བདག་ཉིད་ནི་སྤྱི་ལོ་༩༩༤པར་སྐུ་འཁྲུངས།མདོར་ན་དྲང་རྗེ་བཙུན་པ་གསེར་མིག་ནས་བརྒྱུད་ཁ་གཉིས་ཆད་ཅིང་།བྲུ་ནམ་མཁའ་གཡུང་དྲུང་དང་རྨེའུ་ལྷ་རི་གཉེན་པོ་རྣམ་གཉིས་ནས་འཕེལ་རྒྱས་རྩེར་སོན་པ་ཤེས་ཐུབ།